Kattalin Miner

Kattalin Miner Perez (Hernani, Gipuzkoa, 1988ko urriaren 9a) gipuzkoar kazetaria, idazlea eta ekintzaile feminista da.

 Ibilbidea 

 Prestakuntza akademikoa 
Euskal Herriko Unibertsitatean Kazetaritzan lizentziaduna eta Bartzelonako Unibertsitate Autonomoan Literatura Konparatuan masterduna da. Horrez gain, Gizon eta Emakumeen Berdintasuneko masterra egin zuen EHUn.

 Argitalpenak 
2015ean Igartza Saria irabazi zuen Kafe beteak izenburuko eleberri proiektuagatik, baina 2017an eleberria argitaratu zenean Nola heldu naiz ni honaino izenburua jaso zuen. Bertan gaur egungo aktualitatearen erretratuaren deskribapen zehatz bat egiten du Jezabel izeneko emakume gaztearen bizitza kontatuz.

2019an Moio: gordetzea ezinezkoa zen saiakera liburu argitaratu zuen Tene Mujika beka irabazi eta gero. Bertan Aimar Elosegi Ansa gazte transexualaren suizidioaren inguruko memoria ariketa egiten du, bederatzi lagun elkarrizketatuz.

2020. urtean, Turista Klasea eleberria aurkeztu du. Kattalinek aitortuta, lana konfinamenduaren alaba da, etxean erabat itxita eta isolatuta ginenekoa.

Euskal hedabideetan kolaborazioak egin izan ditu: EITB, Berria, Naiz eta Argian besteak beste.

 Ekintzaile feminista 
Miner Medeak taldeko kidea da eta ekintzaile feminista aktiboa da bai kalean bai hedabide zein sare digitaletan. 2015ean Donostiako Udal Hauteskundeetan PlaZ! zerrendako hautagaia izan zen.

 Liburuak 
 Eleberria 
 Nola heldu naiz ni honaino (Elkar, 2017)
 Turista klasea (Susa, 2020)

 Saiakera 
 Moio: gordetzea ezinezkoa zen (Elkar, 2019)
 Empar Pineda Erdozia: Gorputzak hala eskatua (Hernaniko Udala - Berdintasuna, 2020)

 Sariak eta errekonozimenduak 

 2020an Urrezko Hirukia (EHGAM)
 2019an Tene Mujika Saria
 2017an Martin Ugalde Beka, euskal egunkarietan genero gaiek izandako bilakaera aztertzeko beka.
 2015ean 18. Igartza Saria.

 Erreferentziak 

 Kanpo estekak 

 Kattalin MInerren kultura-gomendioak (EITB Kultura, bideoa, ES)
 Sorkuntza prozesua aztertu dute Danele Sarriugartek eta Kattalin Minerrek (Artefaktua, EITB, bideoa)

Kategoria:Gipuzkoako kazetariak
Kategoria:Hernaniko idazleak
Kategoria:Hernaniarrak
Kategoria:Euskal Herriko Unibertsitateko ikasleak
Kategoria:Bartzelonako Unibertsitate Autonomoko ikasleak
Kategoria:XXI. mendeko emakume idazleak
Kategoria:XXI. mendeko Euskal Herriko idazleak
Kategoria:Euskal Herriko feministak
Kategoria:LGBT ekintzaileak
Kategoria:Euskal Herriko LGBT pertsonak